PunaMusta

PunaMusta Oy on PunaMusta Media -konserniin kuuluva painotalo. Se on yksi Suomen suurimmista painotaloista. 

PunaMusta painaa muun muassa Aku Ankka -lehteä, Suomen Autolehteä, Suomen Kuvalehteä sekä Jääkiekkolehteä. PunaMusta Oy:llä on painotalot Tampereella, Joensuussa ja Forssassa. PunaMusta palvelee muun muassa aikakaus- ja sanomalehtien, mainospainotuotteiden ja viestinnän materiaalien suunnittelussa, sisällöntuotannossa, sivunvalmistuksessa ja painamisessa. Lisäksi PunaMustassa hoidetaan Tampereen Ratikan teippausten ja diginäyttöjen sekä digitaalisten ulkoratkaisuiden mediamyynti. Yhtiön toimitusjohtaja on Jari Avellan.

Vastuullisuus 
PunaMusta tarjosi vuonna 2023 mahdollista ostaa painotuotteet 100-prosenttisesti hiilineutraaleina. Tuotannon jäljelle jääneet päästöt kompensointiin Verified Carbon Standard (VCS) -sertifioidun ilmastoprojektin kautta. Kuten emokonsernin, yhtiön tavoite oli olla liiketoiminnassaan hiilinegatiivinen 2029 loppuun mennessä. PunaMustalle on myönnettu Avainlippu-tunnus merkkinä tuotteiden ja palveluiden kotimaisuudesta.

Lähteet

Aiheesta muualla 
 Kotisivut

Suomalaiset yritykset